
[bookmark: _Hlk124935122]H O T Ă R Â R E A
Nr. 14 / 2023
[bookmark: _Hlk121390371]privind aprobarea planului anual de evoluție a tarifelor, a documentației tehnico-economice, a devizului general, precum și a indicatorilor tehnico-economici aferenți obiectivului de investiții ,, Investiții complementare Sistemului de Management Integrat al Deșeurilor în Județul Sibiu”
	
            Consiliul Local al Comunei Orlat , Judeţul Sibiu , întrunit în şedinţă extraordinară la data de 10.02.2023, 
 	           În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare,  
Ținând seama de Hotărârea Consiliului Local al Comunei Orlat nr. 90/21.12.2022 privind aprobarea planului anual de evoluție a tarifelor,  a documentației tehnico-economice, a devizului general, precum și a indicatorilor tehnico-economici aferenți obiectivului de investiții ,, Investiții Complementare Sistemului de Management Integrat al Deșeurilor în Județul Sibiu”,
 Analizând Referatul de aprobare nr. 945/08.02.2023 al proiectului de hotărâre inițiat de Primarul comunei Orlat și raportul de specialitate nr. 944/08.02.2023 al secretarului general al Comunei Orlat privind aprobarea planului de evoluție a tarifelor, a documentației tehnico-economice, a devizului general, precum și a indicatorilor tehnico-economici obiectivului de investiții ,, Investiții complementare Sistemului de Management Integrat al Deșeurilor în Județul Sibiu”,
	Conform prevederilor Ghidului Solicitantului – condiții specifice de accesare a fondurilor pentru dezvoltarea infrastructurii de management integrat al deșeurilor, Axa prioritară 3. Dezvoltarea infrastructurii de mediu în condiții de management eficient al resurselor, Obiectivul specific (OS) 3.1. Reducerea numărului depozitelor neconforme și creșterea gradului de pregătire pentru reciclare a deșeurilor în România, Programul Operațional Infrastructură Mare (POIM 2014 – 2020),
Potrivit prevederilor art. 20 alin. (1) lit. j), art. 44 alin. (1) și art. 53 din Legea nr. 273/2006 privind finanțele publice locale, cu modificările și completările ulterioare, 
Ținând cont de prevederile Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare, 
În baza art. 64 și art. 65 din Legea nr. 24/2000 privind normele de tehnică legislativă pentru elaborarea actelor normative, republicată cu modificările și completările ulterioare,
În temeiul prevederilor art. 129 alin. (2) lit. b) coroborat cu alin. (4) lit. d), art. 133 alin. 2 lit. a, art. 136 și art. 139 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

HOTĂRĂȘTE


Art. 1. Se aprobă documentația tehnico-economică, faza studiu de fezabilitate pentru obiectivul de investiții ”Investiții complementare Sistemului de Management Integrat al Deșeurilor în Județul Sibiu”, conform Anexei nr. 1.

Art. 2. Se aprobă Devizul general al obiectivului de investiții ,,Investiții complementare Sistemului de Management Integrat al Deșeurilor în Județul Sibiu ”, conform Anexei nr. 2.
Art. 3. Se aprobă devizele pe componentele de finanțare: „Recipiente de colectare a deșeurilor”, „Construire Stații de transfer la Agnita și Avrig și Centre de Colectare a deșeurilor cu Aport Voluntar la Avrig, Agnita, Sibiu, Mediaș și Cisnădie” și „Construire Centru de Tratare și pregătire a deșeurilor pentru valorificare materială Șura Mică”, din cadrul proiectului de investiții ,,Investiții complementare Sistemului de Management Integrat al Deșeurilor în Județul Sibiu”, conform Anexelor nr. 3, nr. 4 și nr. 5.

Art. 4.  Se aprobă memoriul tehnic în vederea depunerii spre finanțare a  componentei  „Recipiente de colectare a deșeurilor”, conform Anexei nr. 6.

Art. 5. Se aprobă indicatorii tehnico-economici, faza Studiu de fezabilitate, aferenți obiectivului de investiții ,,Investiții complementare Sistemului de Management Integrat al Deșeurilor în Județul Sibiu”, după cum urmează: 

Pentru componenta: „Recipiente de colectare a deșeurilor”
0. Indicatori de rezultat proiect
Cantitatea de deșeuri biodegradabile depozitată 
· Inainte de proiect 2021: 0,06536 mil. tone/an
· După proiect 2024: 0,04610 mil. tone/an
· La momentul de referință pentru atingerea țintelor (2025) – 0,007863 mil. tone/an
Rata de reciclare a deșeurilor menajere și similare
· Inainte de proiect 2021: 21,99% ( % din deșeurile colectate )
· Dupa proiect 2024: 60,99  ( % din deșeurile colectate)
· La momentul de referință pentru atingerea țintelor (2025) : 73,28  ( % din deșeurile colectate)

0. Indicatori de realizare imediată
Deșeuri solide: Capacitate suplimentară de reciclare a deșeurilor 
·  Valoare proiect la sfârşitul implementării 2024: 0 tone/an
Capacitate suplimentară de recuperare a deşeurilor (exclusiv reciclare) 
· Valoare proiect la sfârşitul implementării 2024: 0 tone/an
Recipiente de colectare separată:
· Valoare proiect la sfârşitul implementării 2024:  237.445 buc. 

Pentru componenta:  „Construire Stații de transfer la Agnita și Avrig și Centre de Colectare a deșeurilor cu Aport Voluntar la Avrig, Agnita, Sibiu, Mediaș și Cisnădie”
0. Indicatori de rezultat proiect
Cantitatea de deșeuri biodegradabile depozitată 
· Înainte de proiect 2021: 0,06536 mil. tone/an
· După proiect 2024: 0,04610 mil. tone/an
Rata de reciclare a deșeurilor menajere și similare
· Inainte de proiect 2021: 21,99 % ( % din deșeurile colectate )
· Dupa proiect 2024: 60,99%  ( % din deșeurile colectate)

0. Indicatori de realizare imediată
Deșeuri solide: Capacitate suplimentară de reciclare a deșeurilor în anul 2024 - 0 tone/an
Capacitate suplimentară de recuperare a deşeurilor (exclusiv reciclare) în anul 2024 – 37.448 tone/an
0. Stații de transfer (construire și modernizate)- 2 buc ;
0. Centre de colectare:  5 buc ;

Pentru componenta: „Construire Centru de Tratare și Pregătire a deșeurilor pentru valorificare materială Șura Mică”

0. Indicatori de rezultat PDD 2021-2027
· Capacitatea suplimentară de reciclare  - 36.289 tone/an;
· Investiții în facilități pentru colectarea separată a deșeurilor – 30.441.604,80 euro. 
0. Indicatori rezultat
· Reciclarea deșeurilor – 53.341 tone/an;
· Deșeuri colectate separat – 62.826 tone/an;
· Deșeuri reciclate din deșeuri reziduale – 2.770 tone/an; 

1. Indicatori Economici:
Valoarea totală a investiției este de 769.460.579,63 LEI fără TVA, respectiv 913.541.599,43 LEI cu TVA, din care :
C+M – 280.100.174,77 lei fără TVA, respectiv 333.319.207,98 lei cu TVA.


Art. 6. Se aprobă Planul de evoluție al tarifelor pentru obiectivul de investiții „Investiții complementare Sistemului de Management Integrat al Deșeurilor în Județul Sibiu”, conform Anexei nr. 7.


[bookmark: _Hlk121389345]Art. 7. Se mandatează domnul Gâță Aurel - Primar al comunei Orlat, în calitate de reprezentant al comunei Orlat în Adunarea Generală a Asociației de Dezvoltare Intercomunitară „ECO” SIBIU să voteze în Adunarea Generală a Asociației de Dezvoltare Intercomunitară “ECO” Sibiu pentru aprobarea Anexelor nr. 1 – 7.

Art. 8. Anexele nr. 1-7 fac parte integrantă din prezenta hotărâre. 

Art. 9. La data adoptării prezentei hotărâri, se abrogă Hotărârea Consiliului Local nr. 90/21.12.2022 privind aprobarea planului anual de evoluție a tarifelor, a documentației tehnico-economice, a devizului general precum și a indicatorilor tehnico-economici a obiectivului de investiții ,, Investiții complementare Sistemului de Management Integrat al Deșeurilor în Județul Sibiu”, având același obiect de reglementare.
 
Art. 10. Prezenta hotărâre se va comunica Asociației de Dezvoltare Intercomunitară “ECO” Sibiu.
Art.11. (1) Prevederile prezentei hotărâri vor fi duse la îndeplinire de către Primarul comunei Orlat prin intermediul compartimentelor de specialitate. 
(2) Prezenta hotărâre se publică pe site-ul Primăriei comunei Orlat și se aduce la cunoștința persoanelor fizice și juridice interesate, în termenul prevăzut de lege.

Adoptată la Orlat , data : 10 februarie 2023

PREŞEDINTE DE ŞEDINŢĂ , 
CONSILIER:
POPA VALENTIN IOAN
                     
                                                                                                                CONTRASEMNEAZĂ , 
SECRETAR GENERAL COMUNA ORLAT , 
VULEA MONICA - ELENA

